《定山寺》
明代·姚廉敬

古寺不知何代创，我今重见道场开。一潭秋水毒龙卧，十里长松野鹤来。

花落自寻方丈室，月明还上众香台。远公一去应难觅，细读残碑剥古苔。

作者简介：姚廉敬，字本修。号君山。明江阴人。嘉靖中郡摩生。天资颖异，读书过目成诵，终身不忘。诗法初唐，有才名。年愈30卒。所著书刻本无传，有抄本诗64首。